
Családtervezés egy Magyarországi egyetemen

A gyermekvállalás gondolata a megfelelő partner mellett a legtöbb huszonéves nő fejében megfordul, viszont ez a gyakorlatban ettől jóval később valósítható meg. A kilencvenes években a hasonló korúak többsége már legalább egy gyermekkel rendelkezett. A kitolódás egyik legnagyobb problémájának azt tartom, hogy a fiatal nők nem tudnák finanszírozni egyetlen egy gyerek felnevelését sem. A kései családalapítás másik okának tekinthető, hogy a fiatal nők félnek, hogy a nem kívánt terhesség bekövetkezésekor karrierjüket vagy tanulmányaikat meg kell szakítaniuk.
A gyermekvállalás tudatos döntés, ennek ellenére mégis a felelőtlen szexuális életet élők vagy a fogamzásgátlást nem szem előtt tartók körében előfordul a nem kívánt terhesség, ami miatt az abortuszok száma magas. Sokan nincsenek tisztában azzal, hogy a terhességmegszakítás nehéz lelki feldolgozással jár. Az egyetemisták körében az is látható, hogy vannak, akik a gyermekvállalás mellett döntenek a nem kívánt terhesség bekövetkezésekor.
Dolgozatomban egy magyarországi egyetemre járó nők családtervezéssel kapcsolatos véleményét kívánom megvizsgálni. Emellett képet szeretnék kapni arról, hogy miért választják a tanulmányok folytatása melletti gyermekvállalást, hogyan tudják összeegyeztetni az anyaságot és a karriert vagy éppen ellenkezőleg következményekkel járt-e az egyetemi tanulmányokra nézve a korai terhesség. Továbbá megvizsgálom, hogyan hat a terhességmegszakítás átélése egy fiatal lányra. Kutatásom során egy magyarországi egyetemre járó lányokkal félig strukturált interjút kívánok készíteni.



